CELEX: C2005/093/48
Language: da
Date: 2005-04-16 00:00:00
Title: Dom afsagt af Retten i Første Instans den 3. februar 2005 i sag T-139/01, Comafrica SpA og Dole Fresh Fruit Europe Ltd & Co. mod Kommissionen for De Europæiske Fællesskaber (Fælles markedsordning — bananer — indførsel fra AVS-staterne og tredjelande — forordning (EF) nr. 896/2001 — forordning (EF) nr. 1121/2001 — annullationssøgsmål — formaliteten — individuelt berørt person — erstatningssøgsmål)

16.4.2005   
            
            
               DA
            
            
               Den Europæiske Unions Tidende
            
            
               C 93/24
            
         
      DOM AFSAGT AF RETTEN I FØRSTE INSTANS
   
   den 3. februar 2005
   i sag T-139/01, Comafrica SpA og Dole Fresh Fruit Europe Ltd & Co. mod Kommissionen for De Europæiske Fællesskaber (1)
   
   (Fælles markedsordning - bananer - indførsel fra AVS-staterne og tredjelande - forordning (EF) nr. 896/2001 - forordning (EF) nr. 1121/2001 - annullationssøgsmål - formaliteten - individuelt berørt person - erstatningssøgsmål)
   (2005/C 93/48)
   Processprog: engelsk
   I sag T-139/01, Comafrica SpA, Genova (Italien), og Dole Fresh Fruit Europe Ltd & Co., Hamburg (Tyskland), ved solicitor B. O'Connor og barrister P. Bastos-Martin, støttet af Simba SpA, Milano (Italien), ved avocats S. Carbone og F. Munari, mod Kommissionen for De Europæiske Fællesskaber (befuldmægtigede: først ved L. Visaggio, M. Niejahr og K. Fitch, derefter ved L. Visaggio og K. Fitch, og med valgt adresse i Luxembourg), støttet af Kongeriget Spanien (befuldmægtigede: først ved R. Silva de Lapuerta, derefter ved L. Fraguas Gadea, og med valgt adresse i Luxembourg), angående dels en påstand om annullation af Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF (EFT L 126, s. 6), og Kommissionens forordning (EF) nr. 1121/2001 af 7. juni 2001 om fastsættelse af justeringskoefficienter til multiplikation af referencemængden for de enkelte traditionelle importører under importtoldkontingenterne for bananer (EFT L 153, s. 12), dels en påstand om erstatning for det tab, sagsøgerne angiveligt har lidt som følge af vedtagelsen af forordning nr. 896/2001 og forordning nr. 1121/2001, har Retten (Femte Afdeling), sammensat af afdelingsformanden, P. Lindh, og dommerne R. García-Valdecasas og J.D. Cooke; justitssekretær: ekspeditionssekretær J. Plingers, den 3. februar 2005 afsagt dom, hvis konklusion lyder således:
   
               1)
            
            
               Annullationspåstandene afvises.
            
         
               2)
            
            
               Erstatningspåstandene forkastes.
            
         
               3)
            
            
               Sagsøgerne bærer deres egne omkostninger og betaler Kommissionens omkostninger i hovedsagen og i sagen om foreløbige forholdsregler.
            
         
               4)
            
            
               Intervenienterne bærer deres egne omkostninger.
            
         
      (1)  EFT C 245 af 1.9.2001.